ভৈরব বাজার জংশন রেলওয়ে স্টেশন

ভৈরব বাজার জংশন রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার ভৈরব উপজেলায় অবস্থিত একটি গুরুত্বপূর্ণ রেলওয়ে স্টেশন। এই স্টেশন থেকে ভৈরব-ময়মনসিংহ রেললাইন তৈরি হলে ভৈরব জংশন স্টেশনে পরিণত হয়।

ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-ভৈরব-আখাউড়া লাইনের স্টেশন হিসেবে ভৈরব বাজার রেলওয়ে স্টেশন তৈরি করা হয়। পরে এই স্টেশন থেকে ময়মনসিংহ পর্যন্ত রেললাইন তৈরি করা হলে ভৈরব বাজার জংশন স্টেশনে পরিণত হয়।

পরিষেবা
ভৈরব বাজার  রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:

সূবর্ণ এক্সপ্রেস
মহানগর প্রভাতী/গোধূলী এক্সপ্রেস
পারাবত এক্সপ্রেস
উপকূল এক্সপ্রেস
জয়ন্তিকা এক্সপ্রেস
মহানগর এক্সপ্রেস
বিজয় এক্সপ্রেস 
এগারো সিন্ধুর প্রভাতী এক্সপ্রেস
এগারো সিন্ধুর গোধুলী এক্সপ্রেস
উপবন এক্সপ্রেস
তূর্ণা এক্সপ্রেস
কালনী এক্সপ্রেস
কিশোরগঞ্জ এক্সপ্রেস
সোনার বাংলা এক্সপ্রেস
ঈশা খাঁ এক্সপ্রেস
কর্ণফুলী এক্সপ্রেস
সুরমা মেইল
ঢাকা/চট্টগ্রাম মেইল
ঢাকা/নোয়াখালী এক্সপ্রেস
ময়মনসিংহ এক্সপ্রেস 
কুমিল্লা কমিউটার
তিতাস এক্সপ্রেস
চট্টলা এক্সপ্রেস
নরসিংদী কমিউটার
লোকাল ট্রেন

তথ্যসূত্র

বিষয়শ্রেণী:কিশোরগঞ্জ জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
বিষয়শ্রেণী:ঢাকা বিভাগের রেলওয়ে স্টেশন
বিষয়শ্রেণী:১৯১৪-এ চালু রেলওয়ে স্টেশন